**Otázky na ktoré nevieme odpovedať**

1. Ak pôjde pre študentov napr. do Francúzska autom aj za cenu, že po návrate ostane doma v 14-dňovej karanténe, kto jej vie povedať, či hranice sa počas jej presunu cez Rakúsko a Švajčiarsko do Francúzska neuzavrú?

O: Dobrý deň. Čo sa týka prechodnosti hraníc kontaktujte ministerstvo zahraničných vecí a európskych záležitosti SR.

2. Prosím a krízový štáb nerozmýšľa nad tým, ako zabezpečiť vycestovaných Slovákov domov, my sme síce tu individuálne, ale lietadlo s ktorým sme prišli bolo plné, veľa Slovákov pokračovalo ďalej na Zanzibar. Predsa Dubaj je prestupná destinácia.

O: V súčasnosti platí, že občan vycestovaný v zahraničí si má zabezpečiť individuálny návrat. To však neznamená, že v závislosti  od vývoja situácie sa Vami uvádzaným problémom ústredný krízový štáb nebude zaoberať.

3. Dobrý deň, žijem s manželom v jednej domácnosti v prihraničnom regióne s ČR, manžel bohužiaľ nemá ani trvalý ani prechodný pobyt na Slovensku, je onkologický pacient, potrebuje ísť v dohľadnej dobe na chemoterapiu do Brna, dva dni po sebe, ja s ním musím ísť ako doprovod dva dni po sebe do Brna. Ako to máme urobiť aby sa z chemoterapie v Brne mohol dostať domov na Slovensko? Ako mu mám robiť dva dni po sebe doprovod bez toho aby som išla do karantény? Môžeme dostať výnimku? Bude stačiť potvrdenie z obecného úradu že býva v rodinnom dome na Slovensku? Ako mám riešiť výnimku pre seba aby som nešla do karantény?

O: Dobrý deň, k tomu či musíte podstúpiť karanténu, keď prejdete cez hranice sa informujte na infolinkách Úradu verejného zdravotníctva SR, takisto sa informujte či Vášmu manželovi bude na prechod hraníc stačiť potvrdenie z obecného úradu a potvrdenie od ošetrujúceho lekára.

4. Dobrý den, vzhledem k současné situaci na Slovensku a přijatých opatření v rámci hraničních přechodů se vedení naší společnosti GEMO SLOVENSKO spol. s r.o., se sídlem v Bratislavě dotazuje, zda zaměstnanci naší stavební společnosti se státní příslušností ČR (nemají trvalý ani přechodný pobyt na území SR) mohou průběžně projíždět hranicemi mezi ČR a SR v obou směrech do zaměstnání.

Jsme stavební společnosti a nyní  se nám jedná zejména  o personální zajištění  naší stavby obchodního centra v Prešově. Budeme rádi i za případné další informace ,legislativu, zdroje, odkazy… s ohledem na obor, ve kterém působíme tzn. STAVEBNICTVÍ.

Předem díky za poskytnutí informací obratem, abychom svým českým kolegům na Slovensku mohli poskytnout kvalifikované odpovědi.

O: Povinnosti k Vami položenej otázke nájdete na <http://www.uvzsr.sk/docs/info/covid19/Opatrenie_UVZSR_pri_ohrozeni_verejneho_zdravia_12.03.2020_karantena.pdf>. S ďalšími otázkami sa prosím obráťte na Úrad verejného zdravotníctva SR.

5. Dobrý deň, ako je to možné že na hraniciach otáčajú naspäť aj ľudí ktorí majú potvrdenie z prace že sú pendleri. Ako k tomu zamestnaní ľudia v Rakúsku prídu. Zavádzate opatrenia ktoré nemáte vôbec doriešené. Ďakujem za odpoveď.

O: Dobrý deň

V prípade, že máte trvalý alebo prechodný pobyt v SR a pracujete v blízkych prihraničných oblastiach (napríklad Hainburg), neplatí povinnosť 14-dňovej karantény po návrate do SR. Avšak je potrebné preukázať sa každý deň pri hraničnom vstupe/výstupe pracovnou zmluvou resp. potvrdením, že v cudzine pracujete.

V prípade práce vo vzdialenejších oblastiach (napríklad Viedeň) už platí povinnosť 14-dňovej karantény po návrate na Slovensko.

K jednotlivým – konkrétnym prípadom sa Sekcia krízového riadenia MV SR nemôže vyjadriť, službu na hranici vykonáva Policajný zbor.

6. Dobrý deň, nikde neviem zistiť, kto kedy zabezpečí distribúciu osobných ochr. prostriedkov / respiratori, rukavice, obaly na použitý mat. ..../ a dezinfekciu na úrady. Je väčšina tých, čo nemá žiadny takýto mat. v zásobe. Zamestnanci úradu sú “osoby 1. styku”. Za 3 hodiny neochorejú? Nedovlečú to domov??? Ďakujem za akúkoľvek správu.

7. V nadväznosti na opatrenie o zatvorení nákupných centier, dovoľujem si požiadať o bližšiu informáciu, nakoľko máme maloobchodné prevádzky (predaj tovaru pre domácnosť a 20% potravinový sortiment), ktoré sú situované: 1. jednak v obchodnom centre (napríklad Shopping Palace Bratislava), 2. a jednak v retail parkoch (napríklad retail park Bratislava Rača – Púchovská 10, kde je 10 maloobchodných predajní so samostatným vstupom zvonku; ide o maloobchodné predajne situované okolo predajne Kaufland).

V prípade predajni podľa bodu 1 – zatvorené?

V prípade predajne podľa bodu 2 – zatvorené?

Ďakujem pekne za odpoveď!

8. Dobrý deň, rád by som podstúpil karanténu v Gabčíkove v zariadení MV SR, ale nemám dostatok financií, mám len 100€ k dispozícií.

9. Kto mi vystaví potvrdenie, že nemôžem vycestovať za prácou kvôli karanténe.

10. Prosíme o informáciu, ako získame Výnimku - povolenie na prechod hranice z Maďarska pre zamestnancov, ktorí u nás pracujú so živými zvieratami. Ide o odborníkov na určovanie pohlavia jednodňových moriek, ktoré sa nám vyliahnu v liahni a idú ďalej na výkrm.